ΝΔ -συμβασιούχοι: Παράνομη & αντισυνταγματική η ρύθμιση –Γιατί αποκλείονται οι ιδιώτες; - Aftodioikisi.gr\nΝΔ -συμβασιούχοι: Παράνομη & αντισυνταγματική η ρύθμιση –Γιατί αποκλείονται οι ιδιώτες;\n24 Ιουνίου 2017 - 15:31\nΤέλος στην ανακοίνωσή της η ΝΔ αφενός υποστηρίζει ότι οι προσλήψεις αυτές δεν μπορούν να γίνουν καθώς «ακόμα και αν σπαταληθούν όλες οι προσλήψεις που προβλέπει το Μνημόνιο για τα έτη 2017 – 2018 σε συμβασιούχους των Ο.Τ.Α., το πρόβλημα δεν πρόκειται να λυθεί, καθώς οι συμβασιούχοι είναι πολύ περισσότεροι». Και προσθέτει: «Και σε κάθε περίπτωση, κάτι τέτοιο είναι αντίθετο στις ανάγκες της ελληνικής κοινωνίας, καθώς προτεραιότητα έχει η ικανοποίηση των αναγκών στην υγεία, στην παιδεία και σε άλλους κοινωνικούς τομείς».\n«Οι κυβερνητικοί αρχιτέκτονες του σημερινού χάους στην καθαριότητα συνεχίζουν να εμπαίζουν τους συμβασιούχους και την κοινωνία και να αγνοούν το Σύνταγμα και τη Δικαιοσύνη.\nΕξάλλου, ακόμα και αν σπαταληθούν όλες οι προσλήψεις που προβλέπει το Μνημόνιο για τα έτη 2017 – 2018 σε συμβασιούχους των Ο.Τ.Α., το πρόβλημα δεν πρόκειται να λυθεί, καθώς οι συμβασιούχοι είναι πολύ περισσότεροι.\nΟι μοναδικές αιτίες είναι η ανικανότητα, τα ψέματα και οι ιδεοληψίες της».\nΔιαπιστώνουμε συνεχώς καθημερινά ότι η Κυβέρνηση δεν διδάχθηκε τίποτε από τη μέχρι τώρα ανεύθυνη και αδιέξοδη πολιτική της στο θέμα των σκουπιδιών. Αγκυλωμένη στο λαϊκισμό και στην ιδεοληψία της επιχειρεί απ’ ότι βλέπουμε τα αδιέξοδα που δημιούργησε η ίδια να τα χρησιμοποιήσει ως άλλοθι για νέες πρωτοβουλίες εκτός συνταγματικού πλαισίου. Τα ψέματα πρέπει να τελειώνουν. Για την κατάσταση που έχει δημιουργηθεί υπάρχουν ευθύνες και δεδομένα που δεν μπορούν να αμφισβητηθούν από κανέναν. Οι αλήθειες για ό,τι έχει συμβεί μέχρι τώρα και τα ερωτήματα που προκύπτουν είναι τα εξής:\nΠΟΛΙΤΙΚΗ, ΝΔ, ΣΥΜΒΑΣΙΟΥΧΟΙ, ΙΔΙΩΤΕΣ, ΑΝΤΙΣΥΝΤΑΓΜΑΤΙΚΗ, ΠΑΡΑΝΟΜΗ


Αυτό είναι το iPhone 6 και αυτή είναι η τιμή του! - Flashnews.gr\nΑυτό είναι το iPhone 6 και αυτή είναι η τιμή του!\nΤο νέο iPhone 6 είναι πλέον γεγονός, καθώς η Apple παρουσίασε το νεότερο smartphone της, σε μια εντυπωσιακή εκδήλωση στο Apple De Anza College campus, στο Κουπερτίνο της Καλιφόρνια. Η εταιρεία όμως, δεν περιορίστηκε στο εντυπωσιακό κινητό, καθώς παρουσίασε και το πολυθρύλητο «έξυπνο» ρολόι της, που τελικά θα ονομάζεται Apple Watch.\nΣτη σκηνή ανέβηκε αρχικά ο διευθύνοντας σύμβουλος της Apple, Tim Cook, ο οποίος δήλωσε «Σήμερα, είμαι στην ευχάριστη θέση να ανακοινώσω το μεγαλύτερο επίτευγμα στα iPhones». Κατόπιν, προσκάλεσε τον Phil Schiller.\nΟι φήμες επιβεβαιώθηκαν, με την Apple να ανακοινώνει πως το νέο iPhone 6 θα κυκλοφορήσει σε δύο εκδόσεις, μία με οθόνη 4,7 ιντσών και μία με οθόνη 5,5 ιντσών.\nΗ μεγαλύτερη συσκευή που θα ονομάζεται iPhone 6 Plus θα έχει ανάλυση 1920X1080 με 401 ppi, ενώ το μικρότερο iPhone 6 θα έχει ανάλυση 1334X750 με 326ppi.\nΗ οθόνη του iPhone 6 θα είναι νέας γενιάς Retina, που η εταιρεία ονομάζει Retina HD. «Είναι απίστευτα λαμπερές, τα χρώματά τους είναι υπέροχα», δήλωσε ο Phil Schiller, προσθέτοντας πως το γυαλί της οθόνης θα φέρει ειδική επίστρωση ώστε η οθόνη να είναι πιο ευανάγνωστη υπό το φως του ήλιου.\nΗ νέα γενιά του smartphone θα είναι η λεπτότερη από κάθε προηγούμενο iPhone, με το «μικρό» iPhone 6 να έχει πάχος μόλις 6,9 χιλιοστά και το iPhone 6 Plus να έχει πάχος 7,1 χιλιοστών.\nΣτην «καρδιά» του iPhone 6 θα χτυπά ο νέος επεξεργαστής της Apple, A8, ο οποίος θα είναι 25% ταχύτερος και θα εξασφαλίζει κατά 50% βελτιωμένα γραφικά, σύμφωνα με τον Phil Schiller.\nΕπιπλέον, ο νέος επεξεργαστής θα είναι 50% λιγότερο ενεργοβόρος από τον A7 που αντικαθιστά.\nΈτσι, η νέα συσκευή θα παρουσιάζει βελτιωμένη αυτονομία, με το χρόνο φωνητικής 3G κλήσης να φτάνει μέχρι τις 24 ώρες για το iPhone 6 Plus και τις 14 ώρες για το iPhone 6.\nΒελτιωμένη θα είναι και η συνδεσιμότητα της συσκευής, καθώς υιοθετεί το πρώτυπο Wifi. 802.11ac, το οποίο θα είναι τρεις φορές γρηγορότερο από την προηγούμενη γενιά.\nΙδιαίτερη αναφορά έγινε και για τις φωτογραφικές δυνατότητες της συσκευής. Αν και το iPhone 6 διαθέτει κάμερα 8MP, όπως και το iPhone 5S, θα εξοπλίζεται με νέο επεξεργαστή, ο οποίος θα εξασφαλίζει καλύτερες ποιότητας εικόνες. Οι συσκευές θα τραβούν βίντεο 1080p στα 30 frames per second ή και στα 60 frames per second.\nΜια διαφορά μεταξύ των δύο εκδόσεων είναι πως το iPhone 6 Plus θα έχει οπτικό σταθεροποιητή, ο οποίος επιτρέπει τη λήψη καθαρότερων φωτογραφιών ακόμη και σε συνθήκες χαμηλού φωτισμού.\nΙδιαίτερος λόγος έγινε κατά την παρουσίαση και για μια νέα δυνατότητα πληρωμών μέσω του κινητού. Ο Tim Cook δείχνοντας μια φωτογραφία ενός παλιού πορτοφολιού, δήλωσε: «Φιλοδοξία μας είναι να αντικαταστήσουμε αυτό (σ.σ. έδειξε το πορτοφόλι), και θα ξεκινήσουμε εστιάζοντας στις πληρωμές».\nΗ νέα λειτουργία ονομάζεται «ApplePay» και θα βασίζεται στην καταχώρηση των στοιχείων των καρτών μας καθώς και στο NFC. Οι πληρωμές θα γίνονται με ένα απλό πέρασμα του κινητού από τη συσκευή αναγνώρισης και θα ολοκληρώνονται με το χρήστη να τοποθετεί το δακτυλικό του αποτύπωμα στο γνωστό αισθητήρα Touch Id.\nΤα νέα μοντέλα «τρέχουν» iOS 8. Το εξελιγμένο λειτουργικό σύστημα διαθέτει μεταξύ άλλων και μια καινούργια εφαρμογή υγείας, με την ονομασία Health. Η υπηρεσία, χάρη σε ενσωματωμένο τσιπάκι, έχει τη δυνατότητα να μετρήσει δείκτες υγείας του κατόχου της συσκευής, από την αρτηριακή πίεση μέχρι και τις θερμίδες που καίει.\nΤο «μικρό» iPhone 6 θα κυκλοφορήσει σε 3 εκδόσεις, 16, 64 και 128GB με κόστος 199, 299 και 399 δολάρια (με διετές συμβόλαιο για τις ΗΠΑ), ενώ θα είναι διαθέσιμο σε 3 αποχρώσεις: χρυσό, ασημί, και γκρι.\nΣε αντίστοιχες αποχρώσεις και με ανάλογους αποθηκευτικούς χώρους θα κυκλοφορήσει το iPhone 6 Plus, με την τιμή του όμως να διαφοροποιείται, ξεκινώντας από 299 δολάρια και φτάνοντας τα 499.\nΗ διάθεση των νέων iPhone ξεκινά στις 19 Σεπτεμβρίου σε 9 χώρες, μεταξύ των οποίων οι ΗΠΑ, η Αγγλία, η Ιαπωνία και η Γαλλία και οι προπαραγγελίες ξεκινούν στις 12.\nΟι τιμές του νέου iPhone 6\nΜεγάλες αλλαγές στο σχεδιαστικό κομμάτι των iphone έκρυβε η παρουσίαση των νέων iPhone 6 και iPhone 6 Plus. Ο σχεδιασμός φέρνει στρογγυλεμένες άκρες και τα τηλέφωνα είναι ιδιαίτερα λεπτά.\nΑπό τις 12 Σεπτεμβρίου ξεκινούν προπαραγγελίες για τα νέα iPhone, ενώ θα είναι διαθέσιμα στις 19 Σεπτεμβρίου στις ΗΠΑ και 8 χώρες.\nΗ Ελλάδα δεν βρίσκεται ανάμεσα στις χώρες αυτές, ωστόσο δεν θα αργήσει να φτάσει και στη χώρα μας.\nΜεγάλο ερωτηματικό παραμένουν και οι τιμές των νέων iphone για την ελληνική αγορά.\nΌπως δείχνουν τα στοιχεία από τις χώρες της Ευρώπης που θα κυκλοφορήσει άμεσα η τιμές ξεκινούν από 670 ευρώ στην Αγγλία και φτάνουν τα 999 ευρώ για το μεγάλο μοντέλο.\nΟι νέες συσκευές θα ονομάζονται iPhone 6 και iPhone 6 Plus, οι διαστάσεις τους θα είναι 4,7 ίντσες και 5,5 ίντσες αντίστοιχα (σημειώνεται ότι ο iPhone 5S διαθέτει οθόνη 4 ιντσών). Η ανάλυση της οθόνης του iPhone 6 είναι 1 εκατ. pixels ενώ τoυ iPhone 6 plus είναι 2 εκατ. pixels.\nΣτις ΗΠΑ η τιμή του iPhone 6 Plus διαμορφώνεται στα 299 δολ. (με διετές συμβόλαιο) για τη συσκευή των 16 GB, στα 399 δολ, για τα 64 GB και φτάνει τα 499 δολ. για συσκευές χωρητικότητας 128 GB. Οι αντίστοιχες τιμές για το iPhone 6, είναι 199 δολ., 299 δολ. και 399 δολ.\nΟι δύο συσκευές θα είναι διαθέσιμες από τις 19 Σεπτεμβρίου στις αγορές των ΗΠΑ, του Καναδά, της Βρετανίας, της Γαλλίας, της Γερμανίας, της Αυστραλίας, του Χονγκ Κονγκ, της Σιγκαπούρης και της Ιαπωνίας ενώ οι προπαραγγελίες θα ξεκινήσουν στις 12 Σεπτεμβρίου.\nΟι τιμές των νέων iphone στις ευρωπαϊκές χώρες - που αποτελούν πρόγευση για τις τιμές στην Ελλάδα - ξεκινούν από τα 670 ευρώ για το iphone 6 των 16 GB στην Αγγλία και στην ίδια χώρα το iphone 6 plus 128GB φτάνουν τα 980 ευρώ.\nΣτη Γερμανία το iPhone 6 16GB ξεκινά από τιμή 699 ευρώ και το iPhone 6 Plus 16GB ξεκινάει από τιμή 799 ευρώ.\nΠληροφορίες από newsbeast.gr και news.gr\nΤετάρτη, 10 Σεπτεμβρίου 2014, 10:55


Μενοίκιο - Ελληνικό Πανόραμα\nΤο Μενοίκιο όρος δεν συγκαταλέγεται ανάμεσα στα πιο απαιτητικά βουνά. Ποτέ δεν άκουσα κάποιον ορειβάτη να καυχιέται για την κατάκτηση της κορυφής του. Αυτό ίσως οφείλεται στο -σχετικά- χαμηλό του ύψος (1.963μ.) και στον -γενικά- ήπιο χαρακτήρα του. Ή -ίσως- στην γειτνίασή του με το πολύ υψηλότερο Φαλακρό (2.229μ.) και το - επίσης γειτονικό και ιστορικό- Παγγαίο.\nΕμείς, ωστόσο, στην πρώτη προσέγγισή μας ενθουσιαστήκαμε, δεν βλέπουμε την ώρα να επιστρέψουμε.\nΑΓΝΑΝΤΕΥΟΝΤΑΣ ΤΟ ΜΕΝΟΙΚΙΟ\nΕδώ και πολλά χρόνια αγναντεύουμε τον ορεινό όγκο του Μενοίκιου. Άλλοτε από τα ψηλώματα των γύρω βουνών και άλλοτε από τον κάμπο. Σχεδόν πάντα η μόνιμη επωδός μας ήταν: "κάποτε πρέπει να γνωρίσουμε το Μενοίκιο". Η πλησιέστερη προσέγγιση ήταν στους δυτικούς πρόποδές του, στο περίφημο Φαράγγι του Τιμίου Προδρόμου, με τα διαδοχικά πέτρινα γεφύρια (ΕΛΛΗΝΙΚΟ ΠΑΝΟΡΑΜΑ, τεύχος 76, 2010)\nΣτις 4 του περασμένου Μαρτίου γιορτάσαμε την Καθαρά Δευτέρα με μια χαρούμενη παρέα ντόπιων στα Κοκκινόγεια της Δράμας. Εκεί ανάμεσα στα τσίπουρα και στα νηστήσιμα μεζεδάκια, ατενίζαμε τ' αντικρινά χωριά του Μενοικίου, την Καλή Βρύση, Μικρόπολη, Χαριτωμένη και Καλλιθέα, όλα σκαρφαλωμένα στις προσήλιες Α-ΒΑ πλαγιές του βουνού, σε υψόμετρα από 270 ως 400 μέτρα.\n-Είναι όμορφα χωριά, θα σας αρέσουν, κατέληξαν οι φίλοι μας. Μα πιο πολύ θα σας ενθουσιάσει η φύση και οι διαδρομές στο βουνό που, το φθινόπωρο ιδιαίτερα, είναι πολύ θεαματικό.


Bookstars :: Λουκία Λαμπίκου: Επιχείρηση Ψείρες - Sgardoli Guido\nΣυγγραφέας : Sgardoli Guido\nΣτο δημοτικό σχολείο της Φτερνιζούπολης έχει ξεσπάσει πανικός! Ο Χάρης Χαϊδεμένος απουσιάζει επειδή κόλλησε ψείρες! Η Λουκία Λαμπίκου, το πιο καθαρό παιδί όλης της Φτερνιζούπολης, αναλαμβάνει δράση! Αποστολή της είναι να ανακαλύψει πώς κόλλησε ψείρες ο Χάρης, να βρει τον υπεύθυνο και να σώσει τον κόσμο από την εισβολή αυτών των φριχτών τεράτων!\nΟ Γκουίντο Σγκαρντόλι ζει στο Τρεβίζο της Ιταλίας. Εργάζεται ως κτηνίατρος, αλλά από μικρός αγαπούσε το σχέδιο, τα ταξίδια και τη συγγραφή. Τα βιβλία του μιλάνε για τους Ινδιάνους, τις περιπέτειες των ζώων ή αφηγούνται ιστορίες από το παρελθόν και εκδίδονται από τους μεγαλύτερους εκδοτικούς οίκους της Ιταλίας. Το 2009 του απονεμήθηκε το Βραβείο Άντερσεν, ενώ το βιβλίο τους "Όλας από δύο" απέσπασε τα βραβεία Premio Cento 2012 (Λογοτεχνία για Παιδιά) και Biblioteche di Roma 2012.


Οι Αμερικανοί ψάχνουν τους λογαριασμούς του Σώρρα - Star.gr\nΕΛΛΑΔΑ Σάββατο, 1 Απριλίου 2017, 22:14\nΟι Αμερικανοί ψάχνουν τους λογαριασμούς του Σώρρα\nΑναζητούν αν έχουν μεταφερθεί χρήματα από πρώην συνεργάτη του που κατηγορείται για εμπόριο ναρκωτικών\nΗ Αμερικανική Δίωξη ναρκωτικών ψάχνει να βρει που βρίσκονται τα 2.3 εκατομμύρια δολάρια που έβγαλε από παράνομη συνταγογράφηση ένας πρώην συνεργάτης του Αρτέμη Σώρρα, ο γιατρός Μανώλης Λαμπράκης.\nΟ Μανώλης Λαμπράκης έχει καταδικαστεί στη Νέα Υόρκη γιατί συνταγογραφούσε παράνομα μια απαγορευμένη ουσία την Οξυκωδόνη από το 2011 ως και το 2015 κερδίζοντας εκατομμύρια δολάρια.\nΉταν το διάστημα που ήταν και ο κύριος χρηματοδότης του Αρτέμη Σώρρα. Για αυτό το λόγο θα ζητήσουν οι Αμερικανοί να ανοιχτούν οι λογαριασμοί του επικεφαλής των Ελλήνων Συνέλευσις.\nΜετά τα εξώδικα σε εφορίες και τράπεζες πολίτες έστειλαν και στο ΙΚΑ για να γλιτώσουν τις οφειλές τους...Η ζημιά ανέρχεται σε 5.000.000 ευρώ από τα 115 εξώδικα Σώρρα που έχουν σταλεί.\nΤα εξώδικα είχαν φθάσει και τον ΟΑΕΕ και ο τότε διοικητής μάλιστα είχε αρνηθεί να τα παραλάβει προκαλώντας πριν λίγους μήνες την εισαγγελική παρέμβαση.\n«Αδικούμε τους εαυτούς μας ασχολούμενοι με τον Σώρρα. Κρυμμένα μυστικά και ομολογίες είδαν το φως της δημοσιότητας, με τελική κατάληξη την καταδίκη του Σώρρα, την άσκηση ποινικής δίωξης για άλλες κακουργηματικές πράξεις και την ευαισθητοποίηση της Τράπεζας της Ελλάδος και άλλων Φορέων, που αποφάνθηκαν οριστικά ότι ο θησαυρός ήταν άνθρακας» αναφέρει ο πρώην Διοικητής του ΟΑΕΕ, Δημήτρης Τσακίρης.\nΤο «κόλπο» του Σώρρα με τα ακίνητα\nΟ Αρτέμης Σώρρας είχε βάλει στόχο να ανοίξει γραφεία σε όλη την Ελλάδα. Μόνο που δεν υπήρχαν χρήματα για τα νοικιάσει.\nH λύση όμως βρέθηκε και διαδόθηκε μέσω της προσωπικής του σελίδας στο facebook. Θα έσωζε τα χρεωμένα ακίνητα των πολιτών αν του τα παραχωρούσαν για γραφεία με μικρό ενοίκιο από 10 ως και 50 ευρώ. Έπειθε μάλιστα τους οπαδούς του ότι έτσι θα τα γλιτώσουν από πλειστηριασμό.\nΤα γραφεία Σώρρα τώρα έχουν μπει στο στόχαστρο για νομιμοποίηση εσόδων από εγκληματική οργάνωση.\nΣαν τα μανιτάρια ξεφύτρωσαν στην Ελλάδα περισσότερα από 200 γραφεία των Ελλήνων Συνέλευσις σε λιγότερο από 2 χρόνια. Υπήρξαν και οπαδοί όπως στη Λαμία που παραχώρησαν το ακίνητο τους με μικρό ενοικιο στο φορέα γιατί πίστεψαν στον Αρτέμη Σώρρα. Ορισμένα τα εγκαινίαζε ο καταζητούμενος επικεφαλής των Ελλήνων Συνέλευσις.


ΚΕΦΑΛΑΙΟ 21: Η ΕΡΓΑΣΙΑ ΣΤΟΝ ΚΟΣΜΟ ΤΟΥ ΔΩΡΟΥ (Part 2) - Sacred Economics | Charles EisensteinSacred Economics | Charles Eisenstein\nΤΑ ΙΕΡΑ ΕΠΑΓΓΕΛΜΑΤΑ\nΤο μοντέλο του δώρου εφαρμόζεται με φυσικότητα σε επαγγέλματα των οποίων η χρησιμότητα είναι κάτι άυλο. Οι μουσικοί, οι καλλιτέχνες, οι πόρνες, οι θεραπευτές, οι σύμβουλοι και οι δάσκαλοι προσφέρουν δώρα που εκχυδαΐζονται αν τους ορίσουμε τιμή. Όταν αυτό που προσφέρουμε είναι ιερό για μας, τότε ο μόνος έντιμος τρόπος να το προσφέρουμε είναι με τη μορφή του δώρου.(5) Καμία τιμή δεν είναι αρκετά υψηλή ώστε να καθρεφτίζει την ιερότητα του απείρου. Όταν ζητάω μια συγκεκριμένη αμοιβή για τις υπηρεσίες μου ως ομιλητής, μειώνω το δώρο μου. Αν ανήκετε σε ένα από τα παραπάνω επαγγέλματα, θα μπορούσατε να πειραματιστείτε με το επιχειρηματικό μοντέλο του δώρου – όμως να θυμάστε πως αν χρησιμοποιήσετε αυτό το μοντέλο ως έναν πιο «έξυπνο» τρόπο για να «πληρωθείτε», δεν θα λειτουργήσει. Οι άνθρωποι μπορούν να αναγνωρίσουν ένα κάλπικο δώρο, ένα δώρο που δεν είναι στην πραγματικότητα δώρο αλλά κρύβει την πρόθεση του κέρδους.\nΣε όλα τα παραπάνω επαγγέλματα, το άυλο χρησιμοποιεί ως όχημα κάτι απτό, και είναι το άυλο, το ποσοτικά μη προσδιορίσιμο αυτό που θέλει να παραμείνει στην επικράτεια του δώρου. Αυτό μάλιστα αληθεύει για κάθε επάγγελμα. Πάντα υπάρχει κάτι που είναι πέρα από τον ποσοτικό προσδιορισμό, πέρα από την πρακτική χρησιμότητα και άρα πέρα από την κοστολόγηση. Γι’ αυτό κάθε επάγγελμα είναι δυνητικά ιερό. Πάρτε το παράδειγμα του αγρότη. Τι είναι αυτό που μετατρέπει την τροφή –κάτι χειροπιαστό – στο όχημα για κάτι ιερό;\nΚαλλιεργείται από κάποιον που νοιάζεται βαθιά για τις θρεπτικές και αισθητικές της ιδιότητες.\nΚαλλιεργείται με τρόπο που εμπλουτίζει το οικοσύστημα, το χώμα, το νερό και τη ζωή γενικότερα.\nΗ παραγωγή και η επεξεργασία της συνεισφέρουν για την ανάπτυξη μιας υγιούς κοινωνίας.\nΜε άλλα λόγια, η ιερή τροφή είναι ενταγμένη σε ένα δίκτυο φυσικών και κοινωνικών σχέσεων. Καλλιεργείται με ένα είδος αγάπης για τους ανθρώπους και τη γη που δεν είναι αφηρημένη αγάπη αλλά αγάπη γι αυτήν τη γη και αυτούς τους ανθρώπους. Δεν μπορούμε να αγαπούμε ανώνυμα και ίσως αυτός είναι ο λόγος που ποτέ δεν με συγκίνησε η ανώνυμη φιλανθρωπία που δεν δημιουργεί σχέσεις. Όμως κάποιος καλλιέργησε ιερή τροφή για μένα!\nΌταν αντιμετωπίζουμε την εργασία μας ως ιερή, επιδιώκουμε να την κάνουμε καλά μόνο και μόνο για να γίνει καλά αντί να την κάνουμε «όσο χρειάζεται καλά» για χάρη κάποιου εξωτερικού παράγοντα όπως η αγορά, ο οικοδομικός κανονισμός, η βαθμολογική αξιολόγηση. Ένας κτίστης που κάνει ιερή δουλειά θα χρησιμοποιήσει μεθόδους και υλικά που μπορεί να μείνουν κρυμμένα για αιώνες μέσα στους τοίχους, χωρίς να τα προσέξει κανένας. Δεν αποκομίζει κάποιο λογικό όφελος από αυτό, μόνον την ικανοποίηση ότι έκανε σωστά τη δουλειά του. Το ίδιο και ο επιχειρηματίας που πληρώνει μισθούς πάνω από τους τρέχοντες μισθούς της αγοράς ή και ο βιομήχανος που τηρεί με το παραπάνω τα περιβαλλοντικά μέτρα. Όλοι αυτοί δεν έχουν καμία λογική προσδοκία κέρδους, ωστόσο με κάποιο τρόπο ωφελούνται, μερικές φορές με τρόπους τελείως απροσδόκητους. Απροσδόκητα ανταλλάγματα συμφωνούν τέλεια με τη φύση του Δώρου: όπως το θέτει ο Lewis Hyde, ένα δώρο «εξαφανίζεται στη γωνία του δρόμου», «μέσα στο μυστήριο», και δεν ξέρουμε με ποιον τρόπο θα ταξιδέψει για να γυρίσει σε εμάς.\nΈνας άλλος τρόπος για να αντιληφθούμε τα απροσδόκητα οφέλη του μυστηρίου είναι το γεγονός πως όταν ζούμε στο πνεύμα του δώρου, μαγικά πράγματα συμβαίνουν. Η νοοτροπία του δώρου είναι ένα είδος πίστης, ένα είδος εγκατάλειψης στη φροντίδα ανώτερων δυνάμεων – και αυτό είναι η προϋπόθεση για να συμβούν θαύματα. Μέσα από το Δώρο, γινόμαστε ικανοί για το αδύνατο.\nΣυνάντησα έναν άντρα στο Oregon που έχει μια εταιρεία διαχείρισης ακινήτων και ειδικεύεται σε μονάδες φιλοξενίας ηλικιωμένων χαμηλού εισοδήματος. «Αυτή είναι μια ανέφικτη δουλειά» λέει. Αντιμέτωπος με τους πολλαπλούς, αντικρουόμενους παράγοντες πίεσης όπως τα ιατρικά ιδρύματα, τις ασφαλιστικές εταιρείες, τις κυβερνητικές διατάξεις, τη φτώχια των κατοίκων, και τη γενική οικονομική αναταραχή, ο τομέας του ήταν σε κατάσταση κρίσης. Την εβδομάδα που τον επισκέφτηκα, δύο από τους μεγαλύτερους ανταγωνιστές του τον κάλεσαν στο τηλέφωνο εκλιπαρώντας τον να αναλάβει τις δικές τους ζημιογόνες μονάδες. Ωστόσο, με κάποιο τρόπο, αυτός ο άντρας έχτισε μία κερδοφόρο, αναπτυσσόμενη επιχείρηση, έναν χώρο εργασίας που εμπνέει ενδυνάμωση, και μονάδες με ανθρώπινο περιβάλλον που αποτελούν πρότυπο για τον τομέα τους. Πώς το πετυχαίνει; «Κάθε μέρα», λέει, «μπαίνω στο γραφείο και αντικρίζω μία πληθώρα προβλημάτων. Δεν μπορώ να φανταστώ πώς θα τα λύσω. Έτσι, κάνω το μόνο πράγμα που μπορώ να κάνω: υπηρετώ τη δουλειά μου. Και τότε, ως δια μαγείας, εμφανίζονται λύσεις από το πουθενά».\nΑυτός που υπηρετεί τη δουλειά του είναι καλλιτέχνης. Το να αντιμετωπίζουμε την εργασία μας ως ιερή, σημαίνει να την υπηρετούμε, άρα να γινόμαστε το εμείς το όργανο της δουλειά μας. Πιο συγκεκριμένα και κατά παράδοξο τρόπο, γινόμαστε το όργανο αυτού που δημιουργήσαμε. Είτε πρόκειται για υλικό είτε πρόκειται για ανθρώπινο ή κοινωνικό επίτευγμα, θέτουμε τους εαυτούς μας ταπεινά στη υπηρεσία ενός πράγματος που προϋπάρχει αλλά δεν έχει ακόμα πάρει μορφή. Γι’ αυτό είναι ο καλλιτέχνης αυτός που έχει δέος για το δημιούργημά του. Νιώθω αυτό το συναίσθημα όταν διαβάζω δυνατά από το βιβλίο The Ascent of Humanity: «Δεν μπορεί εγώ να έγραψα αυτό». Αυτό το βιβλίο έχει τη δική του οντότητα, ναι μεν γεννήθηκε με τη δική μου μεσολάβηση αλλά δεν είναι πια δικό μου δημιούργημα όπως ένα μωρό παύει να είναι δημιούργημα των γονιών του ή μια πορτοκαλιά παύει να είναι δημιούργημα του αγρότη. Τους μεταδίδουν το έναυσμα για ζωή, τους προσφέρουν ένα μέρος για να αναπτυχθούν αλλά δεν καταλαβαίνουν ούτε χρειάζεται να καταλάβουν πως γίνεται η διαφοροποίηση των κυττάρων στο νέο οργανισμό που δημιούργησαν. Κι εγώ έδωσα στο βιβλίο μου όσα θρεπτικά στοιχεία είχα για να το βοηθήσω να αναπτυχθεί και όταν πήρε υλική μορφή το ξεγέννησα με μεγάλη δυσκολία από τη μήτρα του στο μυαλό μου, κι έχω μεγάλη εξοικείωση με κάθε του ιδιαιτερότητα, ωστόσο, έχω μια επίμονη αίσθηση ότι αυτό προϋπήρχε, ότι είναι πέρα από την εφευρετικότητά μου. Μπορεί ένας γονιός με θεμιτό τρόπο να πάρει τα εύσημα για τα επιτεύγματα του παιδιού του; Όχι. αυτό είναι ένα είδος κλοπής. Ούτε κι εγώ θα πάρω τα εύσημα για την ομορφιά των δημιουργιών μου. Εγώ είμαι στην υπηρεσία τους.\nΤο τονίζω αυτό για να δείξω ότι η ίδια λογική που οι χριστιανοί πατέρες Thomas Paine και Henry George εφάρμοσαν για τη γη ισχύει και για τα επιτεύγματα της ανθρώπινης εργασίας. Υπάρχουν πέρα από εμάς – εμείς είμαστε φροντιστές στην υπηρεσία τους, όπως ακριβώς είμαστε φροντιστές της γης και όχι ιδιοκτήτες της. Όπως ακριβώς μας δόθηκαν, έτσι κι εμείς τα δίνουμε με τη σειρά μας. Γι’ αυτό μας έλκει να εργαζόμαστε στο πνεύμα του Δώρου. Το νιώθουμε καλό και σωστό επειδή μας συντονίζει με την αλήθεια. Γινόμαστε ανοιχτοί σε μια ροή πλούτου πέρα από τα όρια του σχεδιασμού μας. Αυτή είναι η προέλευση κάθε μεγάλης ιδέας ή εφεύρεσης: «Μου ήρθε». Πώς μετά να θεωρούμε ότι μας ανήκει; Μπορούμε μόνο να το χαρίσουμε, και έτσι να κρατήσουμε ανοιχτό το κανάλι μέσω του οποίου θα συνεχίσουμε να λαμβάνουμε ιερά δώρα, σε διάφορες μορφές, από άλλους ανθρώπους και από όπου δει.\nΈνα κίνητρο για τη μεταστροφή προς το επιχειρηματικό μοντέλο του δώρου θα μπορούσε νε είναι η παρατήρηση ότι σε πολλά από τα ιερά επαγγέλματα, το παλιό μοντέλο δεν λειτουργεί πια. Εδώ στη μικρή πόλη του Harrisburg της Pennsylvania, που δεν είναι ακριβώς ο πιο προοδευτικός τόπος στη γη, υπάρχουν παρόλα αυτά κυριολεκτικά εκατοντάδες θεραπευτές ολιστικής, συμπληρωματικής και εναλλακτικής ιατρικής που διαφημίζονται στη σελίδα του τοπικού Holistic Health Networker. Εκατοντάδες. Και πιθανότατα, τουλάχιστον οι μισοί από αυτούς, όταν ξεκινούσαν το πρόγραμμα σπουδών βοτανοθεραπείας, θεραπευτικής γιόγκα, το πρόγραμμα φυσικοπαθητικής, τη θεραπεία με τους αγγέλους, την κρυσταλλοθεραπεία, τη θεραπεία της πολικότητας, το Ρείκι, την κρανιοϊερή θεραπεία, την ολιστική διατροφή, το θεραπευτικό μασάζ ή άλλο πρόγραμμα, είχαν στο μυαλό τους μία μελλοντική καριέρα σε ένα γραφείο ή ένα κέντρο ολιστικής υγείας να βλέπουν «πελάτες» για «συνεδρίες» προς 85 δολάρια ή 120 δολάρια έκαστον. Δυστυχώς μόνο ένας μικρός αριθμός από αυτούς θα υλοποιήσει αυτό το όνειρο. Ωστόσο οι σχολές και τα εκπαιδευτικά προγράμματα συνεχίζουν να βγάζουν καινούριους θεραπευτές. Αργά ή γρήγορα, οι περισσότεροι από αυτούς θα πρέπει να εγκαταλείψουν το μοντέλο πελάτες-συνεδρίες και να στραφούν στην προσφορά των δεξιοτήτων τους με τη μορφή του δώρου.(6)\nΑυτό που συμβαίνει σ’ αυτά τα επαγγέλματα αρχίζει να συμβαίνει γενικότερα. Μπορούμε να το χρεώσουμε στην υπερπροσφορά, στο επαπειλούμενο χρέος, στην «πτώση της οριακής απόδοσης επενδύσεων» ή κάποιον άλλον οικονομικό παράγοντα, αλλά το γεγονός είναι ότι το παλιό μοντέλο κέρδους βρίσκεται σε κρίση. Όπως και οι ολιστικοί θεραπευτές ου περιέγραψα, συλλογικά, σε λίγο καιρό δεν θα έχουμε άλλη επιλογή από το να υιοθετήσουμε μαζικά ένα διαφορετικό μοντέλο.\nΣτην παλιά οικονομία, οι άνθρωποι κυνηγούσαν δουλειές και καριέρες με σκοπό να βιοποριστούν. Από την σκοπιά της επιβίωσης, τίποτα δεν είναι τόσο ιερό που να μην μπορεί να πουληθεί ή να κοστολογηθεί. Αν εργάζεστε για λόγους επιβίωσης, όπως αυτοί στα μεταλλεία μολύβδου στην Κίνα, τότε πιθανότατα δεν θα αισθανθείτε άσχημα να διαπραγματευθείτε και να ζητήσετε καλύτερη αμοιβή για την εργασία σας. Ένας άλλος τρόπος να το δείτε είναι πως η επιβίωση ενός ανθρώπου και των αγαπημένων του προσώπων είναι από μόνο του ένα ιερό εγχείρημα.\nΘέλω να προσθέσω μία νότα ευγένειας και ρεαλισμού στη μελέτη αυτού του ζητήματος. Παρακαλώ μην νομίσετε ότι υποστηρίζω κάποιο ευσεβές πρότυπο αλτρουισμού ή αυτοθυσίας. Δεν θα ανταμειφθείτε στον παράδεισο επειδή αποδεχτήκατε μια περικοπή μισθού. Αν το κύριο μέλημά σας τώρα είναι η επιβίωση ή η ασφάλεια, η «εργασία» πιθανότατα δεν θα είναι για σας μία διέξοδος για την έκφραση των δώρων σας. Η δουλειά σας θα είναι απλώς δουλειά, κάτι που κάνετε πρωτίστως για τα χρήματα και που θα παρατούσατε ή θα αλλάζατε ριζικά αν δεν υπήρχε η οικονομική πίεση. Και ακόμα κι αν αισθάνεστε ότι «σας κλέβουν», ότι ζείτε τη ζωή κάποιου άλλου για την οποία πληρώνεστε και όχι τη δική σας ζωή, τη ζωή ενός σκλάβου που είναι αναγκασμένος να δουλέψει ή να πεθάνει, αυτό δεν σημαίνει ότι «πρέπει» να νικήσετε τους φόβους σας και να αφήσετε τη δουλειά σας ευελπιστώντας ότι όλα θα πάνε καλά. Η ζωή μέσα στο δώρο δεν είναι ακόμα ένα πράγμα που πρέπει να κάνετε για να γίνετε καλοί άνθρωποι. Ο φόβος δεν είναι ο νέος εχθρός στον συνεχιζόμενο πόλεμο εναντίον του εαυτού μας, ο διάδοχος των παλιών φόβητρων της αμαρτίας και του εγώ. Τα ιερά οικονομικά είναι ένα τμήμα μιας ευρύτερης επανάστασης στην ανθρώπινη ύπαρξη: εσωτερικά, είναι το τέλος του πολέμου κατά του εαυτού· εξωτερικά, είναι το τέλος του πολέμου κατά της φύσης. Είναι η οικονομική διάσταση της νέας εποχής, της Εποχής της Επανασύνδεσης.\nΟπότε, αν βρίσκεστε σε ένα πόστο όπου ξεθεώνεστε στη δουλειά μόνο για τα χρήματα, κάνοντας τη δουλειά σας «όσο καλά χρειάζεται» αντί να την κάνετε «όσο πιο όμορφα γίνεται», σας συνιστώ να αλλάξετε δουλειά όταν είστε έτοιμοι και μόνον τότε. Ίσως για την ώρα μπορείτε να δείτε τη δουλειά σας σαν ένα δώρο που κάνετε στον εαυτό σας, που σας δίνει μια αίσθηση ασφάλειας για όσο χρειάζεται ώστε αυτό το συναίσθημα να σας γίνει δεύτερη φύση. Ο φόβος δεν είναι εχθρός, παρά τα λεγόμενα πολλών πνευματικών δασκάλων. «Είναι το αντίθετο της αγάπης», λέει ένας. «Είναι παγωμένη χαρά», λέει ένας άλλος. Στην πραγματικότητα ο φόβος είναι ένας φύλακας-προστάτης που μας κρατάει σε ένα ασφαλές περιβάλλον στο οποίο μπορούμε να αναπτυχθούμε· θα μπορούσαμε να πούμε ότι ο φόβος είναι και δώρο. Τελικά, καθώς μεγαλώνουμε, οι φόβοι που κάποτε ήταν προστασία γίνονται περιορισμός, και έρχεται η επιθυμία να γεννηθούμε. Είναι αναπόφευκτο ότι αυτό κάποτε θα συμβεί. Εμπιστευθείτε τον εαυτό σας τώρα και θα συνεχίζετε να εμπιστεύεστε τον εαυτό σας όταν η επιθυμία σας ωθήσει να υπερβείτε τους παλιούς σας φόβους και να μπείτε σε ένα μεγαλύτερο και φωτεινότερο βασίλειο. Όταν έρθει η στιγμή της γέννησης, δεν θα μπορείτε να συγκρατήσετε τον εαυτό σας.\nΤο να θέσουμε τέλος στον αγώνα του να είμαστε καλοί σημαίνει επίσης ότι η προσφορά δεν περιέχει πια κάποιο συναίσθημα θυσίας ή αυταπάρνησης. Δίνουμε επειδή το θέλουμε, όχι επειδή πρέπει. Η ευγνωμοσύνη, η αναγνώριση ότι κάποιος έχει λάβει και η επιθυμία να δώσει κι αυτός με τη σειρά του, είναι η φυσική μας κατάσταση. Πώς θα μπορούσε να είναι αλλιώς, όταν η ζωή, η αναπνοή και ο κόσμος είναι δώρα; Όταν ακόμα και οι καρποί του μόχθου μας βρίσκονται πέρα από την δική μας εφευρετικότητα. Το να ζούμε μέσα στο δώρο σημαίνει να ξαναγίνουμε ένα με την αληθινή μας φύση.\nΚαθώς θα προχωράτε βαθύτερα στη νοοτροπία του δώρου, αφήστε τα συναισθήματά σας να σας οδηγήσουν. Αφήστε τον εαυτό σας να δώσει από ευγνωμοσύνη και όχι από την επιθυμία να αποδειχτεί ισάξιος κάποιου προτύπου αρετής. Ίσως τα πρώτα βήματα να είναι μικρά: θα προσθέτετε κάποια μικροπράγματα, θα κάνετε μικρές παραχωρήσεις, χωρίς την προσδοκία της ανταμοιβής. Αν διευθύνετε μια εταιρεία, ίσως μετατρέψετε ένα μικρό τμήμα της στο επιχειρηματικό μοντέλο του δώρου. Ό,τι ενέργειες κι αν κάνετε, να ξέρετε ότι προετοιμάζεστε για την οικονομία του μέλλοντος.\nHyde, Lewis. The Gift: Imagination and the Erotic Life of Property, Νέα Υόρκη: Vintage Books (2007.) σ. 66.\nΓιατί όμως χρεώνω για να καλύψω τα έξοδά μου; Επειδή αντιλαμβάνομαι τις εκδηλώσεις ως συνδημιουργίες. Ο καθένας μας έχει ένα ποσοστό συνεισφοράς σε μία εκδήλωση. Αυτό δεν εμπίπτει στη σφαίρα της ευγνωμοσύνης, αλλά στη σφαίρα της συνδημιουργίας, δηλαδή της συγκέντρωσης των μέσων για την επίτευξη ενός σκοπού.\nΒέβαια, το πραγματικό κόστος είναι συνήθως χαμηλότερο από εκείνο που δηλώνεται, και, σε περίπτωση που δεν επιτευχθεί συμφωνία, συνυπολογίζονται κι άλλοι παράγοντες, όπως τα πάγια έξοδα των μηχανημάτων που παραμένουν αδρανή, και το κόστος των υπαλλήλων.\nΑυτές οι αρχές ισχύουν μόνο εφόσον οι επαγγελματικές σχέσεις υφίστανται μέσα στα πλαίσια μίας κοινότητας. Στην περίπτωση που όλες οι επαφές είναι συναλλαγές της μίας φοράς με ξένους, το μοντέλο του δώρου είναι λιγότερο εφαρμόσιμο. Αυτό συνέβαινε, σε γενικές γραμμές, και στους αρχαίους πολιτισμούς που είχαν στο επίκεντρό τους την έννοια του δώρου· η όποια συναλλαγή γινόταν μεταξύ ξένων. Παρόλ’ αυτά, έχω διαπιστώσει ότι οι περισσότεροι άνθρωποι τιμούν την έννοια του δώρου ακόμα κι όταν πρόκειται για συναλλαγή της μίας φοράς. Μήπως νοιώθουμε ότι πραγματικά είμαστε όλοι μέρος μίας ευρύτερης κοινότητας και ότι τα δώρα μας, ακόμα και τα ανώνυμα, γίνονται υπό το βλέμμα της;\nΑξίζει να σημειώσουμε ότι στο παρελθόν ορισμένα από αυτά τα επαγγέλματα λειτουργούσαν συχνά στα όρια μεταξύ χρηματικής αμοιβής και δώρου. Καλλιτέχνες και μουσικοί συνήθιζαν να δέχονται τη στήριξη ενός πάτρωνα, ο οποίος ουσιαστικά τους έδινε χρήματα ώστε να μπορούν να εργαστούν. Αυτό επέτρεψε σε ανθρώπους όπως ο Μότσαρτ να επιβιώσουν σε μια εποχή που δεν υπήρχε προστασία των πνευματικών δικαιωμάτων. Οι πόρνες πολυτελείας από παλιά εργάζονται με έναν παρόμοιο τρόπο, δηλαδή δέχονται δώρα από τους τακτικούς πελάτες τους.\nΠρόκειται για μία τάση προς την παγκοσμιοποίηση της ιατρικής, την επανατοποθέτηση της θεραπευτικής διαδικασίας από την οικονομία του χρήματος στα κοινά αγαθά.


Παρασκευή, 04 Ιανουάριος 2019 19:40\nΣτο μέτωπο της κακοκαιρίας, στην ορεινή Ναυπακτία, βρεθήκαμε σήμερα μαζί με τον πρόεδρο του Δημοτικού Συμβουλίου του Δήμου Ναυπακτίας κ. Θωμά Κοτρωνιά Μετείχαμε στον συντονισμό των προσπαθειών για την βελτίωση της κατάστασης και την αντιμετώπιση των προβλημάτων που προκάλεσε το κύμα κακοκαιρίας που πλήττει τις ορεινές και ημιορεινές περιοχές του νομού. Πήγαμε σε περιοχές της ορεινής Ναυπακτίας ,όπου σημειώνονται τα περισσότερα προβλήματα λόγω της σφοδρότητας και της διάρκειας των φαινομένων τα οποία συνεχίζονται και είχαν ιδία άποψη για τη φύση και το μέγεθος των προβλημάτων αυτών. Περιφέρεια και Δήμος δίνουν πραγματική μάχη για να κρατήσουν το κεντρικό επαρχιακό και οδικό δίκτυο ανοικτό.\nΠροτεραιότητα στον ανθρώπινο παράγοντα και στον απεγκλωβισμό αποκλεισμένων ατόμων και οχημάτων εστιάστηκε σήμερα το υπεράνθρωπο έργο των οδηγών του δήμου και των μισθωμένων μηχανημάτων, κάτω από την σοβαρή επιδείνωση του καιρού από τις μεσημεριανές ώρες. Η μάχη συνεχίζεται μέχρι αυτήν την ώρα ενώ το ύψος του χιονιού σε πολλά σημεία έχει υπερβεί τα 60εκ. Οι κεντρικές αρτηρίες είναι ανοιχτές. Η αντιπεριφερειάρχης κ. Σταρακά και τα μηχανήματα της περιφέρειας συνέβαλαν και συμβάλουν και αυτά στην διάνοιξη των δρόμων του δήμου μας. Η προσπάθεια συνεχίζεται.\nΦΩΤΟ: ΠΛΑΤΑΝΟΣ(Χ.ΠΑΠΑΣ)- ΕΛΕΥΘΕΡΙΑΝΗ


Σεπτεμβριανά 21ου αιώνα | Η ΚΑΘΗΜΕΡΙΝΗ\nΤο 1452, οπλουργός, χύτης κανονιών, ουγγροβλαχικής καταγωγής χριστιανός, ονόματι Orban, προσέφερε τις υπηρεσίες του στον Αυτοκράτορα Κωνσταντίνο Παλαιολόγο έναντι χαμηλοτάτης αμοιβής, που επιπλέον δεν καταβαλλόταν εγκαίρως. Οι νόμοι της αγοράς τον ώθησαν στο αντίπαλο στρατόπεδο, του Μωάμεθ Β΄ του Πορθητή. Και κατασκεύασε εντέλει το κανόνι, τα βλήματα του οποίου –ογκώδεις πέτρες– συνέθλιψαν τα τείχη της Πόλεως και αλώθηκε η πρωτεύουσα της Χριστιανικής Αυτοκρατορίας από τα στίφη του Ισλάμ.\nΣήμερα ένας άλλος Ούγγρος, πρωθυπουργός της χώρας του, ο Viktor Orban, ηγείται εκστρατείας για την έγερση τειχών περί την χριστιανική Ευρώπη –ή εν πάση περιπτώσει περί την χώρα του– για να αναχαιτίσει την είσοδο των μουσουλμάνων προσφύγων. Το εγχείρημά του προκάλεσε βίαιη αντίδραση του Ευρωκοινοβουλίου. Ως φαίνεται, ό,τι και εάν επιχειρήσει Ούγγρος ονόματι Oρμπαν, επισύρει τη γενική κατακραυγή, ως επικίνδυνος διά την εκάστοτε καθεστηκυία αντίληψη πραγμάτων.\nΤο 1848, ο Αλεξίς ντε Τοκβίλ προειδοποιούσε τη γαλλική Εθνοσυνέλευση ότι «καθόμαστε πάνω σε ένα ηφαίστειο» και τον άκουγαν απαθείς. Και ξέσπασαν απανταχού επαναστάσεις. Το ευρωπαϊκό σύστημα βρήκε εκ νέου την ισορροπία του, αλλά προηγουμένως εσαρώθη. Το ευρωπαϊκό κατεστημένο σήμερα παρακολουθεί τις εξελίξεις και ανησυχεί, ωσάν αυτός να είναι ο ρόλος του. Απλώς αμύνεται, δεν εννοεί να αλλάξει – ασφαλής τρόπος για να χαθεί μια μάχη.


Δημοσιεύθηκε στις 5 Μαρτίου, 2018, 09:30 4 Μαρτίου, 2018, 23:20 Δημοσιεύθηκε από Επικαιρότητα\nΣυγκεκριμένα, σύμφωνα με το Αθηναϊκό Πρακτορείο Ειδήσεων, το πειθαρχικό συμβούλιο του υπουργείου Οικονομικών επέβαλε την πειθαρχική ποινή της οριστικής απόλυσης σε εφοριακό υπάλληλο για καθήκοντος κατά τον Ποινικό Κώδικα και για αναξιοπρεπή διαγωγή εντός και εκτός υπηρεσίας.\nΣε ένα χαρτί έγραψαν «794.000 + 100.000 ευρώ». Στη συνέχεια, ο επιχειρηματίας πήγε στο Τμήμα Ειδικών Υποθέσεων της ΕΛΑΣ. Ο επιχειρηματίας έβαλε το ποσό των 100.000 ευρώ σε μια σακούλα του σούπερ μάρκετ, όπως του είχαν υποδείξει οι εφοριακοί. Αφού έφυγε ο επιχειρηματίας οι αστυνομικοί εισέβαλαν μέσα στο γραφείο των εφοριακών όπου ήταν τα προσημειωμένα χαρτονομίσματα, τα οποία κατασχέθηκαν, ενώ οι εφοριακοί συνελήφθηκαν.\nΟ ένας εκ των τριών εφοριακών προσέφυγε στο ΣτΕ ζητώντας να ακυρωθεί η πειθαρχική απόφαση, αφού αθωώθηκε, έτσι ώστε να επιστρέψει στην εργασία του στη Δ.Ο.Υ. Όμως, Το Γ΄ Τμήμα του ΣτΕ απέρριψε την αίτησή του.\nΑΠΟΛΥΣΗ, ΕΦΟΡΙΑΚΟΣ, ΜΙΖΑ, ΣΤΕ


Κάππαρη: Ένα από τα ισχυρότερα αντιισταμινικά της φύσης\nΑρχική σελίδαΦΥΣΙΚΗ ΘΕΡΑΠΕΥΤΙΚΗΚάππαρη: Ένα από τα ισχυρότερα αντιισταμινικά της φύσης\nby - Βοτανολογικά on - 6:54:00 π.μ.\nΗ κάππαρη είναι ένα μικρό ανυπότακτο φυτό που σε πείσμα των συνθηκών φυτρώνει πάνω σε βραχώδη εδάφη, κυρίως δίπλα στη θάλασσα. Στις χώρες της Μεσογείου απαντάται το είδος Κάππαρις η κοινή (ή Κάππαρις η ακανθώδης, Capparis spinosa), ένας έρπων θάμνος με μικρά αγκαθάκια και βλαστούς που διακλαδίζονται και απλώνονται στο έδαφος.\nΤα όμορφα υπόλευκα άνθη της με τους μωβ στήμονες φύονται μεμονωμένα. Τα άνθη της πριν ανοίξουν, στο στάδιο που είναι ακόμη μπουμπούκια, αποτελούν τη γνωστή κάππαρη του εμπορίου. Στη χώρα μας, εκτός από τα πεντανόστιμα μπουμπούκια, καταναλώνουμε και τον καρπό της (αγγουράκι) αλλά και τα φύλλα του φυτού. Η κάππαρη, εκτός από την ξεχωριστή της γεύση, διαθέτει φαρμακευτικές ιδιότητες αλλά και σημαντική διατροφική αξία.\nΗ κάππαρη στην αρχαιότητα\nΟ Γαληνός, ο διασημότερος ίσως ιατρός της αρχαιότητας μετά τον Ιπποκράτη, και πατέρας της πειραματικής φυσιολογίας, στο έργο του 'Περί τροφών δυνάμεως' κάνει εκτεταμένη αναφορά στην κάππαρη, τη θρεπτική της αξία, αλλά και στον τρόπο επεξεργασίας της ώστε να γίνει βρώσιμη. Το φυτό μαζί με τις τρυφερές του άκρες, για να διατηρηθεί, τοποθετείται σε αλατόνερο ή ξύδι. Οταν ξεπλυθεί από το αλάτι, σερβίρεται με ξυδόμελο (οξόμελι) ή λαδόξιδο (οξέλαιον).\nΙατρικές χρήσεις της κάππαρης ή του εκχυλίσματος διαφόρων τμημάτων του φυτού αναφέρονται και από τον Διοσκουρίδη, ο οποίος τη συτήνει ως φάρμακο για διάφορες παθήσεις. Οι αρχαίοι Ελληνες και οι Ρωμαίοι τη χρησιμοποιούσαν σαν φάρμακο για τον μετεωρισμό αλλά και κατά των ρευματικών παθήσεων. Αλλες ιδιότητες που έχουν αποδοθεί στην κάππαρη είναι ηπατοπροστατευτικές, διουρητικές και τονωτικές.\nΗ κάππαρη αποδίδει πολύ λίγες θερμίδες (23Kcal / 100 γρ) και αποτελεί πηγή πολλών μετάλλων και ιχνοστοιχείων, όπως ο χαλκός, ο σίδηρος και το σελήνιο. Τα μπουμπούκια της κάππαρης περιέχουν βιταμίνες του συμπλέγματος Β, βιταμίνες Α, C, E, K, ω-3 λιπαρά, καθώς και φυτοστερόλες (σε μικρότερες ποσότητες).\nΗ βρώσιμη κάππαρη, η οποία έχει υποστεί επεξεργασία με άλμη, περιέχει αρκετό νάτριο, γι' αυτό και προτείνεται το καλό της ξέπλυμα σε τρεχούμενο νερό πριν την κατανάλωση. Το πιο σημαντικό χαρακτηριστικό που καθιστά την κάππαρη σπουδαία τροφή είναι η υψηλή περιεκτικότητα της σε φλαβονοειδή (ουσίες με έντονη αντιοξειδωτική – και όχι μόνο – δράση), όπως η κερκετίνη, η ρουτίνη και η καμφερόλη.\nΑπό τις βρώσιμες πηγές κερκετίνης η κάππαρη είναι ίσως η πιο πλούσια πηγή στη φύση. Μελέτες δείχνουν ότι η κερκετίνη δρα σαν αντιισταμινικό (υποβοηθώντας έτσι σε καταστάσεις αλλεργίας), ενώ παράλληλα παρουσιάζει αντιβακτηριδιακές, αντιυπερτασικές, αναλγητικές, αντικαρκινικές και αντιφλεγμονώδεις ιδιότητες.\nΣτις τροφές, η "μαγική" κερκετίνη απαντάται κυρίως σε μια μορφή (γλυκοζίτες κερκετίνης) που αυτούσια δεν απορροφάται καλά. Επειδή όμως κατά τη μάσηση και την πέψη της τροφής υδρολύεται από αντίστοιχα ένζυμα και βακτήρια του στόματος και του εντέρου, τελικά μετατρέπεται σε μια καλά απορροφήσιμη μορφή (αγλυκόνη κερκετίνης).\nΑξιοσημείωτο είναι επίσης ότι η κερκετίνη εμφανίζει ισχυρότερη δράση συγκριτικά με την ταμοξιφαίνη (φάρμακο ευρέως διαδεδομένο σε γυναίκες με ορμονοευαίσθητο καρκίνο) ως αναστολέας αύξησης συγκεκριμένης κυτταρικής σειράς του καρκίνου του μαστού (αναφερόμαστε πάντα σε εργαστηριακά δεδομένα).\nΟσον αφορά τη ρουτίνη, η οποία εμπεριέχει στη δομή της την κερκετίνη, φαίνεται πως έχει την ικανότητα να ευεργετεί τα τριχοειδή αγγεία, παρεμποδίζοντας το σχηματισμό συσσωματωμάτων και μειώνοντας τη διαπερατότητα τους.\nΕπίσης, η ρουτίνη φαίνεται να ασκεί θετική επίδραση σε περιπτώσεις γλαυκώματος και καταρράκτη, αλλά και αιμορροϊδων, κιρσών, καθώς και αιμορραγικών καταστάσεων όπως η αιμορροφιλία.\nΓια την καμφερόλη αρκετές επιδημιολογικές μελέτες δείχνουν θετική συσχέτιση μεταξύ κατανάλωσης τροφών πλούσιων σε καμφερόλη και μείωσης του ενδεχομένου εμφάνισης καρδιαγγειακών νοσημάτων και καρκίνου, ενώ εργαστηριακές έρευνες δείχνουν πως το φλαβονοειδές αυτό έχει αντιφλεγμονώδεις, αναλγητικές και αντιισταμινικές επιδράσεις. Ας σημειωθεί πάντως πως η καμφερόλη παρουσιάζει χαμηλή βιοδιαθεσιμότητα (απορρόφηση και αξιοποίηση στον άνθρωπο) κάτι που σημαίνει πως απαιτούνται μεγάλες ποσότητες κατανάλωσης διαμέσου των τροφών, προκειμένου να επιτευχθεί το όποιο θεραπευτικό αποτέλεσμα.\nΑλλα φλαβονοειδή της κάππαρης, φαίνεται να αναχαιτίζουν την ενεργοποίηση ενός πολύ σημαντικού παράγοντα στην ανθρώπινη υγεία (παράγοντας NF-κB). Ο παράγοντας αυτός εμπλέκεται στην καταστολή της απόπτωσης (του προγραμματισμένου δηλαδή κυτταρικού θανάτου), στην κυτταρική επιβίωση, στη δημιουργία και εξέλιξη φλεγμονής, καθώς και στη δημιουργία όγκων και στη μετάσταση.\nΤέλος αξιοσημείωτη είναι η περιεκτικότητα της κάππαρης και σε ισοθειοκυανικά άλατα. Οι ουσίες αυτές που εμπεριέχονται σε σημαντικές ποσότητες και στα σταυρανθή (μπρόκολο, κουνουπίδι, λαχανάκια Βρυξελλών) ασκούν προφυλακτική επίδραση έναντι του καρκίνου του μαστού μέσω της εμπλοκής τους στον μεταβολισμό των οιστρογόνων και της ενίσχυσης των ενδογενών αντιοξειδωτικών μηχανισμών του ανθρώπινου οργανισμού.\nΕργαστηριακές μελέτες αναδεικνύουν τη δράση της κάππαρης ενάντια σε βακτηρίδια και μύκητες. Ακόμα και οι ρίζες της κάππαρης φαίνεται να έχουν σημαντικές αντιβακτηριδιακές ιδιότητες. Επιστημονική μελέτη σε συγκεκριμένες κυτταρικές σειρές έδειξε ότι το εκχύλισμα των μπουμπουκιών της κάππαρης φαίνεται να έχει χονδροπροστατευτική δράση. Μάλιστα, το συγκεκριμένο εκχύλισμα φαίνεται να προσφέρει μεγαλύτερη προστασία απ' ό,τι η ινδομεθακίνη, φαρμακευτική ουσία που χρησιμοποιείται σε παθήσεις των αρθρώσεων. Ετσι, εκχύλισμα κάππαρης πιθανόν να μπορούσε να χρησιμοποιηθεί για την αποκατάσταση βλαβών του χόνδρου σε περιπτώσεις φλεγμονωδών παθήσεων όπως σε διάφορες μορφές αρθρίτιδας.\nΗ κάππαρη φαίνεται να βοηθά και στο διαβήτη. Συγκεριμένη μελέτη που έγινε σε άτομα με διαβήτη τύπου 2 έδειξε ότι το εκχύλισμα κάππαρης σε αντίθεση με το ψευδοφάρμακο που προηγήθηκε μπορεί να αποτελέσει σημαντικό αντιυπεργλυκαιμικό και αντιυπερτριγλυκεριδαιμικό παράγοντα στη θεραπεία ασθενών με διαβήτη τύπου 2.\nΑυτή η δράση της κάππαρης δεν αποδίδεται σε κάποιο συγκεκριμένο συστατικό αλλά στην συνεργιστική δράση διαφόρων ουσιών.\nΕπιπρόσθετα, τα συστατικά της κάππαρης βοηθούν στην επαναδραστηριοποίηση της βιταμίνης Ε κάνοντάς την περισσότερο διαθέσιμη για τον οργανισμό.\nΣτη χώρα μας, η διατήρηση της κάππαρης εξασφαλίζεται με το στέγνωμα της στον ήλιο μέχρι να σκληρύνει τελείως και να αποκτήσει “ξανθές ανταύγειες”. Αργότερα, τοποθετείται σε δοχεία όπου συντηρείται σε άλμη, αλάτι ή και σε ελαιόλαδο. Η κάππαρη μπορεί να προστεθεί ωμή σε σαλάτες, σε σάντουιτς ή μπορεί να μαγειρευτεί με ψάρια, κρεατικά, ζυμαρικά και σχεδόν όλα τα τρόφιμα χαρίζοντας μια πικάντικη και ιδιαίτερη γεύση.\nΒΟΤΑΝΑ ΔΙΑΤΡΟΦΗ ΦΥΣΙΚΗ ΘΕΡΑΠΕΥΤΙΚΗ


Μετεωρίτης έπεσε ανοιχτά της Κεφαλλονιάς και αναστάτωσε το Ιόνιο - Meganisi Times\n28 Νοέ 2013 Ελλάδα/Κόσμος, Καιρός/Φαινόμενα, Νέα/Ειδήσεις\t0\nΜετεωρίτης έπεσε ανοιχτά της Κεφαλλονιάς και αναστάτωσε το Ιόνιο\nΑναστάτωση προκλήθηκε περίπου στις 9:30 χθες το βράδυ όταν βολίδα μετεωρίτη έπεσε στον θαλάσσιο χώρο μεταξύ της Ζακύνθου και της Κεφαλονιάς.\nΤο φαινόμενο έγινε έντονα αντιληπτό από κατοίκους της Ζακύνθου, αλλά και της Κεφαλονιάς, της Πάτρας και των Ιωαννίνων, οι οποίοι ανέφεραν πως είδαν τη λάμψη να σχίζει τον ουρανό ακολουθούμενη από έντονο κρότο. Ωστόσο δεν αναφέρθηκαν ζημιές ή τραυματισμοί.\nΟ καθηγητής Αστρονομίας Νικόλαος Ματσόπουλος ξεκαθάρισε ότι επρόκειτο «ουσιαστικά για βολίδα μετεωρίτη. Δηλαδή απομεινάρια κάποιου μετεωρίτη που πέρασε πολύ κοντά από τη Γη και η τροχιά τους διασταυρώθηκε με αυτήν του πλανήτη μας με αποτέλεσμα να εισέλθουν στην ατμόσφαιρα».\nΌσο αφορά το μέγεθος του αντικειμένου, ο κ. Ματσόπουλος πρόσθεσε ότι: «Δεν είναι μεγάλος, μπορεί να είναι μόνο μερικά εκατοστά του μέτρου και όλη αυτή η λάμψη και ο θόρυβος που βγάζει οφείλεται στην τριβή του με την ατμόσφαιρα. Ποτέ παγκοσμίως δεν έχει αναφερθεί θάνατος ή τραυματισμός από μετεωρίτη, παρά μόνο υλικές ζημιές σε σπίτια».\nΤέλος, επισήμανε ότι «είναι πολύ συχνό φαινόμενο ανά τον κόσμο, λόγω των 320 μετεωρικών σμηνών που υπάρχουν. Ο χθεσινός μετεωρίτης, ανήκει στο μετεωρικό σμήνος των Λεοντιδών, επειδή προέρχονται από τον αστερισμό του Λέοντος».\n«Πέφτουν συνέχεια», καθησυχάζουν οι ειδικοί\nΗ θεαματική καύση στην ατμόσφαιρα και η πτώση του μετεώρου προκάλεσε αίσθηση, όμως για τους αστρονόμους είναι μάλλον ένα κοινότοπο συμβάν, που απλώς έτυχε να γίνει αντιληπτό.\n«Πέτρες πέφτουν συνεχώς από τον ουρανό», δήλωσε στο ΑΠΕ-ΜΠΕ ο διευθυντής του Κέντρου Ερευνών Αστρονομίας της Ακαδημίας Αθηνών Πάνος Πάτσης. Όπως είπε, αυτό που συνέβη στο Ιόνιο, «δεν είναι κάτι ασύνηθες» και, κατά πάσα πιθανότητα, επρόκειτο για κάποιον μικρό μετεωρίτη ή θραύσμα κομήτη με μέγεθος μικρότερο του ενός μέτρου, από τα πολλά που πέφτουν σε όλη τη Γη -και στην Ελλάδα- απλώς συνήθως δεν γίνονται αντιληπτά, είτε γιατί καταλήγουν στη θάλασσα, είτε σε άλλες απομονωμένες περιοχές (πχ ορεινές).\nΓια να υπάρξει κάποιος κίνδυνος, όπως ανέφερε, θα έπρεπε ο βράχος από τον ουρανό να είχε διάμετρο τουλάχιστον μερικές δεκάδες μέτρα, πράγμα πολύ πιο σπάνιο. Κάτι τέτοιο είχε συμβεί φέτος τον Φεβρουάριο στη Ρωσία, όταν ένας μικρός αστεροειδής περίπου 19 μέτρων εξερράγη πάνω από το Τσελιάμπινσκ της Ρωσίας.\nΟ διευθυντής του Ευγενίδειου Πλανηταρίου Διονύσης Σιμόπουλος, εξίσου καθησυχαστικός, επισήμανε πως «κάθε μέρα πέφτουν στη Γη πάνω από 100 τόνοι μετεώρων» και προφανώς αυτό που έγινε αντιληπτό χθες βράδυ στην Ελλάδα, ήταν ένα από αυτά. Εκτίμησε ότι το μέγεθός του δεν θα ήταν μεγαλύτερο από το κεφάλι ενός ανθρώπου και ότι δεν θα ζύγιζε πάνω από δυόμισι κιλά.\nΤόσο ο κ. Σιμόπουλος, όσο και ο κ. Πάτσης, απέκλεισαν κατηγορηματικά την πιθανότητα η πτώση να σχετιζόταν με θραύσμα του «κομήτη του αιώνα» ISON, ο οποίος απόψε θα κάνει το κοντινότερο πέρασμά του από τον Ήλιο. Επίσης, όπως είπαν, είναι μικρή η πιθανότητα να επρόκειτο για μετέωρο από τους διάττοντες Λεοντίδες, η «βροχή» των οποίων είχε κορυφωθεί νωρίτερα αυτό τον μήνα.\nΆρθρα για τις επενδύσεις στο Μεγανήσι Επίσκεψη Μαρίνας Μεγανησίου «ΟΔΥΣΣΕΑΣ» στην έκθεση «METS» στο Αμστερνταμ


Η ΝΔ ζητά να ονομαστεί Οδός "Κωνσταντίνου Μητσοτάκη" το ανατολικό τμήμα του Περιφερειακού - Ακτιβιστής\nHome ΕΙΔΗΣΕΙΣ Θεσσαλονίκη ΝΔ ΝΕΑ ΡΟΗ slider1 Η ΝΔ ζητά να ονομαστεί Οδός "Κωνσταντίνου Μητσοτάκη" το ανατολικό τμήμα του Περιφερειακού\nΗ ΝΔ ζητά να ονομαστεί Οδός "Κωνσταντίνου Μητσοτάκη" το ανατολικό τμήμα του Περιφερειακού\nΑκτιβιστής στις 9.8.17 ΕΙΔΗΣΕΙΣ, Θεσσαλονίκη, ΝΔ, ΝΕΑ, ΡΟΗ, slider1,\nΔεν το πιστεύουμε ... αλλά είναι αληθινή η είδηση !!!\nΕΙΔΗΣΕΙΣ, Θεσσαλονίκη, ΝΔ, ΝΕΑ, ΡΟΗ, slider1\nΕΙΔΗΣΕΙΣ Θεσσαλονίκη ΝΔ ΝΕΑ ΡΟΗ slider1\nΑνώνυμος 9 Αυγούστου 2017 - 7:13 π.μ.\nΝα το αποκλείσουμε ΕΝΤΕΛΩΣ!!! Θα έχουμε γύρω στα 30 με 40 ατυχήματα κάθε μέρα εκεί. Η γκαντεμιά δεν πεθαίνει ποτέ. Προπάντων από κάτι τέτοιους σαν τον Δράκουλα...